المقاتل الروسي حبيب نورماغوميدوف، بطل العالم للوزن الخفيف في الفنون القتالية غادر المغرب من بعد زيارة دامت 3 أيام. البطل استمتع شوية فالرباط، وزار كازا ومشا تصور في جامع الحسن الثاني وهي الصورة لي بارطاجا مع المتتبعين ديالو عبر العالم. مدير أعمالو علي عبد العزيز، قال فتصريح سابق أن حبيب غادي يتلاقا الملك ملي غادي يجي للمغرب ولكن اللقاء مكانش، حيت زيارتو تزامنات مع زيارة ملك اسبانيا ومراتو، وكلشي كان مركز على الزيارة الرسمية ديال فيليبي. ووصل حبيب البارح لدبي ومشا تصور مع النمورة والسبوعة فالصحرا ديالهم. 
البطل العالمي حبيب نورماغوميدوف غادر المغرب بلا ما يتلاقا بالملك